b'\n_START_ARTICLE_\nAtomiinus\n_START_PARAGRAPH_\nAtomiinus (ital. Atomino Bip-Bip) on Aku Ankan taskukirjoissa esiintyv\xc3\xa4 hahmo, suurennettu atomi. Atomiinus esiintyi ensimm\xc3\xa4ist\xc3\xa4 kertaa vuonna 1959 Romano Scarpan tarinassa Mikki ja nelj\xc3\xa4s ulottuvuus. Suomessa tarina on ilmestynyt taskukirjassa 73 Mikin hurjat jutut. Suomessa Atomiinuksen ensiesiintyminen oli Aku Ankan taskukirjassa 1._NEWLINE_Atomiinuksella oli my\xc3\xb6s kaksoisveli Betamiinus (engl. Atomino Bep-Bep), joka tarinan Mikki ja nelj\xc3\xa4s ulottuvuus lopussa kutistetaan takaisin atomiksi. Tarinassa Betamiinus k\xc3\xa4\xc3\xa4ntyy rikollisille poluille ja yhdist\xc3\xa4\xc3\xa4 voimansa Mustan Pekan kanssa._NEWLINE_Atomiinus voi sylke\xc3\xa4 suustaan mesoneita, joiden avulla h\xc3\xa4n voi muokata esineiden atomirakennetta esimerkiksi muuttamalla ter\xc3\xa4ksen suklaaksi._NEWLINE_Atomiinus on ensiesiintymisens\xc3\xa4 j\xc3\xa4lkeen n\xc3\xa4hty useissa Romano Scarpan piirt\xc3\xa4miss\xc3\xa4 Mikki-sarjakuvajaksoissa. My\xc3\xb6s Romano Scarpan menestyksekk\xc3\xa4in kausi sarjakuvapiirt\xc3\xa4j\xc3\xa4n\xc3\xa4 sijoittuu Atomiinuksen esiintymisiin. Scarpan j\xc3\xa4lkeen Atomiinusta ei ole piirretty paljoakaan, mutta esimerkiksi Casty ja Ferioli ovat piirt\xc3\xa4neet Atomiinusta ainakin kerran.'